Ζιρόντ (νομός)

Η Ζιρόντ (γαλλικά: Gironde; οσιτανικά: Gironda), είναι γαλλικός νομός που βρίσκεται στα νοτιοδυτικά της χώρας, στην περιοχή της Νέας Ακουιτανίας. Το όνομα του νομού προέρχεται από τις εκβολές της Ζιρόντ, την κοινή εκβολή των ποταμών Ντορντόν και Γαρούνα. Πρωτεύουσα είναι το Μπορντώ και υπονομαρχίες οι κοινότητες Αρκασόν, Μπλάιγ, Λανγκόν, Λεσπάρ-Μεντόκ και Λιμπούρν. Το INSEE και το Ταχυδρομείο της αποδίδουν τον κωδικό 33. Οι κάτοικοί της αποκαλούνται Ζιροντέν.

Ο πληθυσμός του νομού ανέρχεται σε 1.566.679 κατοίκους κατά την απογραφή του 2016.

Έχει έκταση  9.975,6 τετραγωνικά χιλιόμετρα και διοικητικά αποτελείται από 6 διαμερίσματα.

 Γεωγραφία 
αριστερά|μικρογραφία|250x250εσ|Νομός Ζιρόντ, πόλεις και δρόμοι
Η Ζιρόντ αποτελεί τμήμα της διοικητικής περιοχής της Νέας Ακουιτανίας. Συνορεύει νότια με τον νομό Λαντ, νοτιοανατολικά με το νομό Λοτ-ε-Γκαρόν, ανατολικά με το νομό Δορδόνη, βόρεια με το νομό Σαράντ-Μαριτίμ και προς τα δυτικά βρέχεται σε μήκος 123 χιλιομέτρων  από τον Ατλαντικό ωκεανό.

Είναι ο μεγαλύτερος νομός της μητροπολιτικής Γαλλίας (9.975,6 τετραγωνικά χιλιόμετρα) και ο δεύτερος μεγαλύτερος μετά τη Γουιάνα (83.846 τ.χλμ.). Πρωτεύουσα είναι το Μπορντώ, που απέχει 499 χιλιόμετρα από το Παρίσι, κατ'ευθεία γραμμή.

Διαρρέεται από τους ποταμούς Ντορντόν και Γαρούνα, που ενώνονται  στο Μπεκ ντ'Αμπέ, κοντά στο Μπορντώ, για να σχηματίσουν τις εκβολές της Ζιρόντ, κατά την εκβολή τους στον Ατλαντικό Ωκεανό. Οι εκβολές της Ζιρόντ είναι η μεγαλύτερη εκβολή στην Ευρώπη. Στην είσοδό τους υπάρχει το Πλατώ ντε Κορντουάν, με έναν από τους παλιότερους φάρους στη Γαλλία  για την ασφάλεια της ναυσιπλοΐας στις εκβολές του ποταμού, τον Φάρο του Κορντουάν, που αντικατέστησε έναν παλαιότερο, ευρισκόμενο στον Πύργο του Μαύρου Πρίγκιπα.

Κατά μήκος της ακτής του Ατλαντικού ωκεανού υπάρχουν πολλά τουριστικά θέρετρα και παραλίες, μια από τις πιο γνωστές είναι η παραλία Κοτ ντ'Αρζάν (Ασημένια ακτή), η μεγαλύτερη της Ευρώπης, προσελκύοντας πολλούς ιστιοπλόους κάθε χρόνο. Είναι επίσης η γενέτειρα του Ζακ-Ιβ Κουστώ που μελέτησε τη θάλασσα και όλες τις μορφές ζωής στο νερό.

Ο μεγάλος αμμόλοφος του Πιλά στον κόλπο της Αρκασόν, 65 περίπου χιλιόμετρα νοτιοδυτικά του Μπορντώ, είναι ο ψηλότερος αμμόλοφος της Ευρώπης.C.G. (14 August 2009). Les Adresses de Mathilde Seigner et Fabien Onteniente. Le Figaro Magazine. (in French)

Τμήμα του νομού καλύπτεται από τον δρυμό των Λαντ, που αποτελεί το μεγαλύτερο δάσος της Γαλλίας.

 Ιστορία 
Η Ζιρόντ είναι ένας από τους αρχικούς 83 νομούς που δημιουργήθηκαν κατά τη διάρκεια της Γαλλικής Επανάστασης στις 4 Μαρτίου 1790. Δημιουργήθηκε από τμήματα των παλαιών επαρχιών Γκυγιέν και Γασκώνη.

Από το 1793 έως το 1795, το όνομα του νομού μετατράπηκε σε Μπεκ ντ'Αμπέ για να αποφευχθεί η σχέση με το κόμμα των Γιρονδίνων, που είχε πέσει σε δυσμένεια.

 Διοικητική διαίρεση 
μικρογραφία|Ο νομός Ζιρόντ
Ο νομός Ζιρόντ, ένας από τους 101 νομούς της Γαλλίας, χωρίζεται σε 6 διαμερίσματα, 33 καντόνια και 535 κοινότητες: 
ΔιαμέρισμαΚαντόνιαΚοινότητεςΠληθυσμός
απογραφή 2016Έκταση
τ.χλμ.Πυκνότητα
Κάτ./τ.χλμ.Κωδ.
INSEEΑρκασόν417150.9791.469,79103336Μπλάιγ26290.090781,86115331Μπορντώ2182950.0991.521,72624332Λανγκόν4196132.3462.643,5950333Λεσπάρ-Μεντόκ24989.0982.273,9039334Λιμπούρν5129154.0671.282,87120335Νομός Ζιρόντ335351.566.6799.973,7315733

 Εδαφικά χαρακτηριστικά 
μικρογραφία|Ο νομός Ζιρόντ
Το έδαφος είναι δομημένο σε τέσσερις διαφορετικές περιοχές:

 Η ακτή, όπου υπάρχουν κάποια πολύ δημοφιλή παραθαλάσσια θέρετρα. Τον 19ο αιώνα έγιναν έργα σταθεροποίησης των παράκτιων αμμόλοφων. Η Κοτ ντ'Αρζάν είναι διάσημη επίσης για το σέρφινγκ.
 Ο δρυμός των Λαντ, που καλύπτει το δυτικό μισό του νομού. Τμήμα αυτού του δάσους φυτεύτηκε τον 19ο αιώνα στα πλαίσια της αποστράγγισης των υγροτόπων, η οποία σηματοδότησε το τέλος του αγρο-ποιμενικού συστήματος στην περιοχή.
 Το Μπορντελαί, είναι μια αμπελουργική περιοχή όπου βρίσκονται τα μεγάλα αγροκτήματα που παράγουν το διάσημο κρασί του Μπορντώ.
 Το Μπαζανταί, η περιοχή γύρω από την πόλη Μπαζάς. Χωρίς ιδιαίτερη παραγωγή κρασιού, είναι μια περιοχή πολυκαλλιέργειας. Παραγωγή καλαμποκιού, καπνού, ντομάτας, σπαραγγιών  καθώς και φυτείες ξυλείας. Είναι η γενέτειρα του Πάπα Κλήμη Ε΄. Σ΄αυτή την περιοχή υπάρχει ο μεγαλύτερος αριθμός ιστορικών μνημείων του νομού: Καθεδρικός Ναός του Μπαζάς (μνημείο παγκόσμιας πολιτιστικής κληρονομιάς), το κάστρο του Ροκταγιάντ  ένα μοναδικό δείγμα αρχιτεκτονικής της εποχής της φεουδαρχίας στη Γαλλία και πολλά άλλα.

 Δημογραφία 
Η δημογραφία της Ζιρόντ χαρακτηρίζεται από υψηλή πυκνότητα και πληθυσμό σε συνεχή ανάπτυξη σε σχέση με  τις πρώτες απογραφές.

Το 2016 ο νομός είχε πληθυσμό 1.566.679 κατοίκους,Population municipale légale en vigueur au 1er janvier 2019, millésimée 2016, définie dans les limites territoriales en vigueur au 1er janvier 2018, date de référence statistique : 1er janvier 2016. αύξηση 7,04% σε σύγκριση με το 2011 (Γαλλία εκτός του Mayotte: + 2,44%).
1791180118061821182618311836184118461851185618611866187218761881188618911896 -502 723522 371522 041538 151554 025555 809568 034602 444614 387640 757667 193701 855705 149735 242748 703775 845793 528809 902
190119061911192119261931193619461954196219681975198219901999200620112016821 131823 925829 095819 128827 973852 768850 567858 381896 517935 4481 009 3901 061 4801 127 5461 213 4991 287 3341 393 7581 463 6621 566 679

 Γκαλερί 

 Παραπομπές 


Κατηγορία:Νομοί της Γαλλίας
Κατηγορία:Νομοί της Νέας Ακουιτανίας